|  |  |  |
| --- | --- | --- |
|

|  |
| --- |
| bw-left-greek-1 |

 | ΗΛΕΚΤΡΟΝΙΚΗ ΔΙΕΚΠΕΡΑΙΩΣΗΒαθμός ασφάλειαςΒαθμός προτεραιότητας Αθήνα, 1 Οκτωβρίου 2021 Αρ.πρωτ.: 72903 |
| ΓΕΝΙΚΗ ΔΙΕΥΘΥΝΣΗ ΠΡΟΣΩΠΙΚΟΥΚΑΙ ΔΗΜΟΣΙΩΝ ΣΧΕΣΕΩΝΔΙΕΥΘΥΝΣΗ ΔΙΟΙΚΗΤΙΚΟΥΤΜΗΜΑ Β΄Διεύθυνση: Χρ. Λαδά 6, 105 61 ΑθήναΠληροφορίες: Αικ.ΓεωργούλαΤηλέφωνο: 210 368 9235FAX: 210 368 9165e-mail: kgeorgoul@uoa.gr | ΠΡΟΣ: 1. Γραφεία Αντιπρυτάνεων  2. Κοσμήτορες Σχολών και Προέδρους  Τμημάτων  3. Γραφείο Νομικού Συμβούλου 4. Γενική Διευθύντρια Περιουσίας  και Οικονομικών  5. Διευθυντές και Προϊστάμενοι  των Υπηρεσιών Διοίκησης 6. Προϊστάμενοι των Γραμματειών:  Συγκλήτου, Τεχνικού Συμβουλίου,  Σχολών,  Τμημάτων και Διδασκαλείων 7. Συγκρότημα Ευρίπου (Ψαχνά) 8. Επόπτες Κτηρίων 9. Πανεπιστημιακή Λέσχη 10. Πανεπιστημιακό Γυμναστήριο 11. Φ.Ε.Π.Α. 12. Παιδικοί Σταθμοί ΕΚΠΑ 13. Μονάδα Προσβασιμότητας ΦμεΑ  14. Κ.ΛΕΙ.Δ.Ι.  |

ΘΕΜΑ: «Μέτρα και ρυθμίσεις στο πλαίσιο της ανάγκης περιορισμού της διασποράς του

 κορωνοϊού (62η ΕΓΚΥΚΛΙΟΣ) – Υποχρέωση διενέργειας διαγνωστικού ελέγχου»

ΣΧΕΤ. Η αρ. η αρ. Δ1α/ΓΠ.οικ. 58531/24-9-2021 (ΦΕΚ Β΄ 4441) ΚΥΑ με θέμα ««Έκτακτα μέτρα

 προστασίας της δημόσιας υγείας από τον κίνδυνο περαιτέρω διασποράς του κορωνοϊού COVID-19

 στο σύνολο της Επικράτειας, για το διάστημα από τη Δευτέρα, 27 Σεπτεμβρίου 2021 και ώρα

 6:00 έως και τη Δευτέρα, 4 Οκτωβρίου 2021 και ώρα 6:00.»

 Σε συνέχεια της ενημέρωσής σας σχετικά με τα μέτρα που αφορούν στην πρόληψη, την προστασία και την αναγκαιότητα περιορισμού της διασποράς του κορωνοϊού, σας γνωρίζουμε ότι κατόπιν της δημοσίευσης της ως άνω σχετικής ΚΥΑ εκδόθηκε η υπ’αρ. ΔΙΔΑΔ/Φ.69/183/οικ.18864/30-9-2021 (ΑΔΑ: ΩΞΡΜ46ΜΤΛ6-Φ3Π) διευκρινιστική εγκύκλιος του Υπουργείου Εσωτερικών με θέμα «*Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού (62η ΕΓΚΥΚΛΙΟΣ) –Υποχρέωση διενέργειας διαγνωστικού ελέγχου*», η οποία σας αποστέλλεται για να λάβετε γνώση και παρακαλούμε για την ενημέρωση του προσωπικού αρμοδιότητάς σας

 Σύμφωνα με την ως άνω εγκύκλιο, μεταξύ άλλων, ορίζονται τα κάτωθι:

Α. ΜΕΤΡΑ ΓΙΑ ΤΗΝ ΑΝΤΙΜΕΤΩΠΙΣΗ ΔΙΑΣΠΟΡΑΣ ΤΟΥ COVID-19

 Με τις διατάξεις του άρθρου 1 της ως άνω σχετικής ΚΥΑ προβλέπονται τα ακόλουθα έκτακτα μέτρα προστασίας της δημόσιας υγείας στις δημόσιες υπηρεσίες:

|  |  |  |
| --- | --- | --- |
| **Α/Α** | ΠΕΔΙΑ ΔΡΑΣΤΗΡΙΟΤΗΤΑΣ | ΜΕΤΡΑ ΠΡΟΣΤΑΣΙΑΣ |
| 1. | **Δημόσιες Υπηρεσίες**Διενέργεια διαγνωστικού ελέγχου μία (1) φορά την εβδομάδα για όλους τους εργαζόμενους που δεν είναι πλήρως εμβολιασμένοι ή νοσήσαντες υπό την έννοια των παρ. 2 και 3 του άρθρου 10 αντιστοίχως, οι οποίοι παρέχουν εργασία με φυσική παρουσία εντός ή εκτός των εγκαταστάσεων της υπηρεσίας τους, με τη μέθοδο μοριακού ελέγχου (PCR) ή με τη χρήση ταχείας ανίχνευσης αντιγόνου κορωνοϊού COVID19 (rapid test) σε ιδιωτικά διαγνωστικά εργαστήρια, όπως ορίζονται στο π.δ. 84/2001 (Α’ 70), ή σε ιδιωτικές κλινικές ή σε φαρμακεία ή σε ιδιώτη ιατρό, με δική τους δαπάνη σύμφωνα με την αριθ. Δ1α/ΓΠ. Οικ.55570/12-9- 2021 (Β’ 4207) Κοινή Υπουργική Απόφαση.  | * Ο αριθμός των εργαζομένων με τηλεργασία καθορίζεται με βάση τη φύση των καθηκόντων των εργαζομένων και τις ανάγκες κάθε υπηρεσίας στο ποσοστό που έχει προσδιοριστεί με το πλάνο εργασιών κάθε υπηρεσίας μέχρι την έναρξη ισχύος της παρούσας.
* Οι υπάλληλοι του Δημοσίου που ανήκουν στις ομάδες αυξημένου κινδύνου (υποπερ. 2.1 – 2.9. της περ. 2 της υπό στοιχεία ΔΙΔΑΔ/Φ.64/420/16446/17-9-2020 κοινής απόφασης των Υπουργών Υγείας και Εσωτερικών, Β’ 4011), επανέρχονται στην εργασία τους με αυτοπρόσωπη παρουσία.
* Οι υπάλληλοι του Δημοσίου που ανήκουν στις ομάδες αυξημένου κινδύνου (υποπερ. 1.1 – 1.11. της περ. 1 της υπό στοιχεία ΔΙΔΑΔ/Φ.64/420/16446/17-9-2020 κοινής απόφασης των Υπουργών Υγείας και Εσωτερικών), επανέρχονται στην εργασία τους με αυτοπρόσωπη παρουσία, σε θέσεις που δεν έχουν επαφή με κοινό.
* Ειδικά για το ιατρονοσηλευτικό προσωπικό θα κρίνεται από την Διοίκηση κάθε φορέα η αξιοποίησή του στις κατάλληλες θέσεις αναλόγως της κατηγορίας κινδύνου που ανήκει.
* Η εξυπηρέτηση του κοινού γίνεται κατά προτίμηση, αλλά όχι αποκλειστικά, κατόπιν προγραμματισμένου ραντεβού, τηρουμένων πάντα των μέτρων προστασίας και της αναλογίας ενός ατόμου ανά 16 τ.μ. και με υποχρεωτική χρήση μάσκας ακόμα και σε εξωτερικό χώρο εφόσον δεν τηρούνται οι απαιτούμενες αποστάσεις.
* Τήρηση απόστασης ενάμισι (1,5) μέτρου.
* Συνεδριάσεις των συλλογικών οργάνων και διενέργεια συναντήσεων εργασίας είτε μέσω τηλεδιάσκεψης, είτε τηρουμένης της απόστασης του ενάμισι (1,5) μέτρου και με τη συμμετοχή έως επτά (7) ατόμων. Κατά τη λειτουργία συλλογικών οργάνων που διενεργούν διαδικασίες στις οποίες προβλέπεται συνέντευξη, αυτή διενεργείται είτε με τη χρήση ηλεκτρονικών μέσων χωρίς τη φυσική παρουσία του καλούμενου σε συνέντευξη είτε δια ζώσης εφόσον πληρούται το ως άνω όριο. Σε περίπτωση διενέργειας συνέντευξης εξ αποστάσεως το συλλογικό όργανο ορίζει τους αναγκαίους όρους και τις προϋποθέσεις για τη διασφάλιση της αξιοπιστίας της διαδικασίας αναφορικά με την ταυτοπροσωπία του καλούμενου και τη μη υποβοήθησή του από εξωγενείς παράγοντες.
* Συνεδριάσεις συλλογικών οργάνων με φυσική παρουσία, χωρίς τον περιορισμό ατόμων του προηγούμενου σημείου, αποκλειστικά για πλήρως εμβολιασμένους, σύμφωνα με την παρ. 2 του άρθρου 10, και νοσήσαντες το τελευταίο εξάμηνο, σύμφωνα με την παρ. 3 του άρθρου 10, τηρουμένων των υγειονομικών μέτρων [απόσταση ενάμισι (1,5) μέτρου μεταξύ των παρευρισκόμενων, αναλογία του ενός (1) ατόμου ανά πέντε (5) τ.μ., χρήση μάσκας και αντισηπτικού].
* Τα επιμορφωτικά προγράμματα του Εθνικού Κέντρου Δημόσιας Διοίκησης (ΕΚΔΔΑ) δύνανται να υλοποιούνται με φυσική παρουσία, υπό την προϋπόθεση τήρησης των μέτρων του σημείου 8 της ΚΥΑ για τη λειτουργία των ΑΕΙ
 |

Β. ΥΠΟΧΡΕΩΤΙΚΟΤΗΤΑ ΔΙΑΓΝΩΣΤΙΚΟΥ ΕΛΕΓΧΟΥ

**Σχετικά σας υπενθυμίζουμε** ότι σύμφωνα με τις διατάξεις της αριθ. Δ1α/ΓΠ.Οικ.55570/12-9-2021 (Β΄4207) Κοινής Υπουργικής Απόφασης με θέμα «Εφαρμογή του υποχρεωτικού μέτρου του διαγνωστικού ελέγχου νόσησης από τον κορωνοϊό COVID-19 σε υπαλλήλους του Δημοσίου που παρέχουν εργασία με φυσική παρουσία στον τόπο εργασίας» ο **διαγνωστικός έλεγχος εφαρμόζεται υποχρεωτικά** σε όλο το προσωπικό του **Δημοσίου** που απασχολείται με οποιαδήποτε σχέση εργασίας ή με πάγια αντιμισθία ή με έμμισθη εντολή ή με οποιαδήποτε άλλη ιδιότητα, ιδίως πρακτική άσκηση, σε υπηρεσίες φορέων που ανήκουν στον δημόσιο τομέα, όπως αυτός ορίζεται στην περ. α’ της παρ. 1 του άρθρου 14 του ν. 4270/2014 (Α’ 143), εφόσον τα καθήκοντα του προσωπικού αυτού
ασκούνται με φυσική παρουσία εντός ή εκτός των εγκαταστάσεων της υπηρεσίας του και
οι εργαζόμενοι αυτοί είναι απογεγραμμένοι στο Μητρώο Ανθρώπινου Δυναμικού Ελληνικού Δημοσίου.

**Εξαιρούνται από τον υποχρεωτικό διαγνωστικό έλεγχο νόσησης** όσοι: **α)** έχουν ολοκληρώσει προ τουλάχιστον δεκατεσσάρων (14) ημερών τον εμβολιασμό για κορωνοϊό COVID-19 και επιδεικνύουν πιστοποιητικό εμβολιασμού, με ταυτόχρονο έλεγχο ταυτοπροσωπίας του κατόχου, ή **β)** έχουν ολοκληρώσει προ τουλάχιστον δεκατεσσάρων (14) ημερών τον εμβολιασμό για κορωνοϊό COVID-19 με μία (1) δόση εμβολίου λόγω νόσησης τους από κορωνοϊό COVID-19 και επιδεικνύουν βεβαίωση νόσησης και εμβολιασμού, με ταυτόχρονο έλεγχο ταυτοπροσωπίας του κατόχου, ή **γ)** έχουν νοσήσει από κορωνοϊό COVID-19 εντός του τελευταίου εξαμήνου και επιδεικνύουν πιστοποιητικό νόσησης, με ταυτόχρονο έλεγχο ταυτοπροσωπίας του κατόχου.

**Σε περίπτωση που τα υπόχρεα** σε διενέργεια διαγνωστικού ελέγχου νόσησης από τον κορωνοϊό COVID-19 **πρόσωπα δεν συμμορφώνονται** με τις διατάξεις της παρούσας **επιβάλλεται** για κάθε παράβαση της εβδομαδιαίας υποχρέωσής τους **διοικητικό πρόστιμο** ποσού τριακοσίων (300) ευρώ, σε περιπτώσεις πλήρους απασχόλησης, ή εκατόν πενήντα (150) ευρώ, σε περιπτώσεις μειωμένης απασχόλησης κατά πενήντα τοις εκατό (50%) και άνω.

Στο σημείο αυτό θα θέλαμε να σας ενημερώσουμε ότι είναι πλέον δυνατός ο έλεγχος της διενέργειας ή μη του υποχρεωτικού διαγνωστικού ελέγχου των υπόχρεων προσώπων μέσω των στοιχείων που αντλούνται από τη βάση δεδομένων της ΗΔΙΚΑ στην οποία οι διάφορες δομές (ιδιωτικά διαγνωστικά εργαστήρια, κλινικές, φαρμακεία κ.λ.π.) υποχρεούνται να καταχωρούν το αποτέλεσμα των πραγματοποιηθέντων covid-tests των εργαζομένων.

Κατόπιν των ανωτέρω παρακαλείσθε να επιστήσετε την προσοχή στα μέλη-υπαλλήλους της αρμοδιότητάς σας για την υποχρέωση της εφαρμογής του μέτρου της διενέργειας του διαγνωστικού ελέγχου και την άμεση ενημέρωση της Υπηρεσίας μας σε περίπτωση μη τήρησης του ως άνω μέτρου προκειμένου να προβούμε στις προβλεπόμενες από την κείμενη νομοθεσία ενέργειές μας.

 Ο Πρύτανης

 Μελέτιος-Αθανάσιος Κ. Δημόπουλος

Εσωτερική Διανομή:

* Γραφείο Πρύτανη
* Δ/νση Διοικητικού (Τμήμ. Β΄ )